OpenLLM-France/wikimedia huggingface dataset:
# Núria Mas

Núria Mas Canal (Barcelona, 3 d'agost del 1973) és una economista, professora i consellera catalana, especialitzada en el sector sanitari i que dirigeix el departament d'Economia de l'IESE Business School. Entre 2017 i 2023 fou consellera del Banc d'Espanya, substituint Guillem López Casasnovas, després d'esgotar aquest dos mandats consecutius de sis anys, màxim marcat per llei. La seva activitat docent se centra en la macroeconomia i l'economia de la salut.

## Biografia

Núria Mas es va llicenciar en Ciències Econòmiques i Empresarials per la Universitat Pompeu Fabra. Va obtenir el seu doctorat en Economia a la Universitat Harvard i va fer un màster en Economia per les universitats Pompeu Fabra i Harvard.
Del 2001 al 2003 va treballar a Lehman Brothers a Londres d'associada al Departament de Renda Fixa. Des del 2003 és professora al departament d'Economia de l'IESE Business School, i n'és nomenada directora el 2016. A més, és titular de la Càtedra Jaime Grego de Gestió Sanitària. Abans d'incorporar-se a l'IESE i durant els estudis de doctorat, Mas va ser investigadora del National Bureau of Economic Research a Boston. Entre el 2014 i el 2015 va ser membre del Consell assessor per a la Sostenibilitat i el Progrés del Sistema Sanitari de la Generalitat de Catalunya.
Amb el seu nomenament quatre dels deu membres del consell són dones, cosa insòlita en la història del Banc d'Espanya. Les altres tres són Carmen Alonso i la secretària general del Tresor Emma Navarro com a vicepresidenta de la CNMV, Ana María Martínez-Pina.
Abans que ella, van ser consellers per quota catalana Guillem López Casasnovas (2005-2017), Joaquim Muns (1994-2004), Eugeni Domingo Solans (1994-1998), Alfred Pastor (1990-1993), José Luis Sureda (1985) ) i Joan Sardà Dexeus (1980-1984).
El 2023 Nadia Calviño va prescindir dels seus serveis.

## Publicacions destacades

* Nuria Mas i Canal «Technology complexity and target selection: : the case of US hospital mergers». Industrial and Corporate Change, 24, 2, 2015, pàg. 511-537. ISSN: 1464-3650.
* Nuria Mas i Canal «La "Triple Meta" para el futuro de la sanidad». Papeles de economía española, 142, 2014, pàg. 2-6. ISSN: 0210-9107.

## Referències

* ↑ «Núria Mas» (en espanyol europeu). IESE, 2024. [Consulta: 31 març 2024].
* ↑ EFE «Nuria Mas, ex Lehman Brothers, nueva consejera del Banco de España». El País. EFE, 24-03-2017 [Consulta: 3 maig 2017].
* ↑ «La economista Núria Mas será la nueva consejera del Banco de España». La Vanguardia, 26-02-2017 [Consulta: 3 maig 2017].
* ↑ «Cuatro mujeres en el consejo del Banco de España». Tiempo, 14-03-2017 [Consulta: 3 maig 2017].
* ↑ «La Generalitat pacta con el Banco de España mantener la cuota catalana». El Periódico, 16-02-2017 [Consulta: 17 febrer 2017].
* ↑ «Calviño decidirá en marzo si mantiene ‘la cuota catalana’ en el consejo del Banco de España» (en castellà), 15-02-2023. [Consulta: 31 març 2024].
# Lacrosse als Jocs Olímpics d'estiu de 1908

Als Jocs Olímpics de 1908 realitzats a la ciutat de Londres es realitzà una única prova de lacrosse en categoria masculina el 24 d'octubre. Hi participaren dos equips, Canadà i el Regne Unit, després de la retirada de l'equip de Sud-àfrica.

## Resum de medalles

| Prova | Or | Argent | Bronze |
| Equips | CanadàPatrick Brennan Tommy Gorman John Broderick Ernest Hamilton Henry Hoobin Alexander Turnbull Clarence McKerrow George Rennie Richard Duckett Angus Dillon George Campbell Frank Dixon D. McLeod A. Mara J. Fyon | Regne UnitCharles Scott Hubert Ramsey Gerald Mason Eric Dutton Johnson Parker-Smith Wilfrid Johnson Norman Whitley George Buckland S. N. Hayes Gustav Alexander Reginald Martin Edward Jones G. J. Mason F. S. Johnson V. G. Gilbey H. Shorrocks J. Alexander L. Blockey | no concedida |

## Medaller

| Posició | País | | | | Total |
| 1 | Canadà | 1 | 0 | 0 | 1 |
| 2 | Regne Unit | 0 | 1 | 0 | 1 |

## Enllaços externs

* (anglès) International Olympic Committee
* (anglès) Lacrosse 1908 Arxivat 2011-06-04 a Wayback Machine.
# Bèlagarda de Rasés

Bèlagarda de Rasés (en francès Bellegarde-du-Razès) és un municipi francès situat al departament de l'Aude i a la regió d'Occitània.
# John Q

John Q és una pel·lícula dràmatica estatunidenca del 2002 basada en fets reals dirigida per Nick Cassavetes i protagonitzada per Denzel Washington.

## Argument

Un dia en John Q (Denzel Washington) i la seva dona Denise van a veure jugar el seu fill Michael en un partit de beisbol. Enmig del partit en Michael, que té 9 anys, cau a terra. Ràpidament, en John i la Denise el porten a l'hospital, on l'atenen, però demanen a en John que ompli un formulari on se li demana que descrigui quina cobertura mèdica té.
L'hospital informa als pares que el nen té una insuficiència cardíaca, que empitjora de mica en mica. La solució és un trasplantament de cor o simplement cures pal·liatives. És llavors quan la direcció de l'hospital informa als pares que realitzar l'operació costaria uns 250.000 $ i que sense aquests diners no es podria dur a terme l'operació. A més els diuen que només per posar el nen a la llista d'espera de donants d'òrgans en necessiten el 30%, és a dir, 75.000 $.
En John consulta la seva assegurança mèdica perquè li aprovin les despeses del trasplantament, però li comuniquen que l'assegurança es canvià a una de més barata.
Després de diversos intents de reunir la major quantitat de diners possible, la família comença a desesperar-se. La Denise diu a en John que faci el que calgui per salvar el seu fill.
Desesperat ja totalment, en John decideix segrestar l'hospital i amb ell, diverses persones. Entre els segrestats, hi havia una dona amb un nadó, un ferit d'un tret, un matrimoni amb una dona a punt de tenir un nadó, un home amb una ferida a la mà i una parella de metges joves, un d'ells cap de cirurgia. Finalment, arriba la policia a l'hospital.

## Repartiment

* Denzel Washington: John Quincy Archibald
* Kimberly Elise: Denise Archibald
* Daniel E. Smith: Michael "Mike" Archibald
* James Woods: Dr. Raymond Turner
* Anne Heche: Rebecca Payne
* Robert Duvall: Tinent Frank Grimes
* Ray Liotta: Cap Gus Monroe
* Shawn Hatosy: Mitch Quigley
* Heather Wahlquist: Julie Byrd
* David Thornton: Jimmy Palumbo
* Laura Harring: Gina Palumbo
* Troy Beyer: Miriam Smith
* Kevin Connolly: Steve Maguire
* Troy Winbush: Steve Smith
* Vanessa Branch: infermera
* Eddie Griffin: Lester Matthews
* Martha Chaves: Rosa Gonzales
* Larissa Laskin: Dr. Ellen Klein
* Ethan Suplee: Max Conlin
* Obba Babatundé: Sergent Moody
* Paul Johansson: Tuck Lampley
* Dina Waters: Debby Utley
* Keram Malicki-Sánchez: Freddy B.
# Johnny Mnemonic

Johnny Mnemonic és una pel·lícula canadenco-estatunidenca dirigida per Robert Longo estrenada l'any 1995. Ha estat doblada al català.
El film està inspirat d'una novel·la curta de William Gibson apareguda l'any 1986 en el recull Gravat sobre crom. Amb Blade Runner i Matrix, es tracta de l'un dels films de referència del moviment ciberpunk.

## Argument

Johnny és un missatger que porta, al seu cervell, dades informàtiques de tota mena de clients preocupats de protegir-se de fugues o intrusos.
En la seva última missió, accepta una sobrecàrrega que li podria costar la memòria i la raó. Els patrocinadors són trànsfugues d'una gran multinacional i només ells coneixen el codi que permetria alliberar-lo. Quan són morts, Johnny ha de trobar a qualsevol preu un mitjà de descobrir aquest codi, amb la finalitat de descarregar-se aquest munt de dades, d'altra banda molt sol·licitades. És perseguit per yakuzas a sou de Takahashi.

## Repartiment

* Keanu Reeves: Johnny Smith
* Dolph Lundgren: El predicador
* Dina Meyer: Jane
* Takeshi Kitano: Takahashi
* Ice-T: J-Bone
* Henry Rollins: Spider
* Dennis Akayama: Shinji
* Barbara Sukowa: Anna Kalmann
* Udo Kier: Ralphy
* Tracy Tweed: Pretty
* Falconer Abraham: Yomama
* Don Francks: Hooky
* Diego Chambers: Henson

## Rebuda

El film ha estat un fracàs comercial als Estats Units, però va tenir més èxit a la resta del món, informant aproximadament 52,3 milions de dòlars al box-office mundial, dels quals només 19 milions a Amèrica del Nord, per un pressupost de 26 milions de dòlars.
Ha rebut una acollida crítica molt desfavorable, recollint un 14 % de crítiques positives, amb una nota mitjana de 3,4/10 i sobre la base de 29 crítiques recollides, en el lloc Rotten Tomatoes.
Crítica: "Entretinguda cinta futurista, sense més ni més".

## Premis i nominacions

Johnny Mnemonic va ser nominat al premi Enginy a les categories de la millor direcció artística i del millor so, mentre que Keanu Reeves va ser nominat pel Razzie Award al pitjor actor.

## Al voltant de la pel·lícula

* Encara que només aparegui en un nombre reduït d'escenes (moltes han estat tallades al muntatge o només són presents a la versió japonesa, més llarga), Dolph Lundgren surt en segona posició als crèdits, després de Keanu Reeves.
* Molts actors com Val Kilmer i Christophe Lambert havien sol·licitat pel paper de Johnny, però van rebutjar-lo, ja que els dos actors estaven ocupats en altres films. Batman Forever el primer i Mortal Kombat el segon.
* L'actriu Jane March havia d'encarnar Jane, però el paper va recaure finalment a Dina Meyer.

## Referències

* ↑ «Johnny Mnemonic». esadir.cat.
* ↑ «Johnny Mnemonic». The New York Times.
* ↑ Johnny Mnemonic a Rotten Tomatoes
* ↑ Morales, Fernando «Johnny Mnemonic». El País.
* ↑ 'premis per Johnny Mnemonic a Internet Movie Database (anglès)
* ↑ «trivia». ImdB.
# Anhac (Òlt i Garona)

Anhac (en francès Agnac) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| ... | 620 | 624 | 642 | 739 | 706 | 709 | 711 | 678 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 633 | 596 | 588 | 540 | 518 | 531 | 482 | 480 | 430 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 404 | 390 | 374 | 361 | 387 | 421 | 454 | 413 | 387 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 372 | 350 | 367 | 408 | 381 | 388 | 392 | 452 | 424 |
| 2019 | - | - | - | - | - | - | - | - |
| 421 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Denis Murer | UMP |

## Referències

* ↑ Toponímia occitana no proposa cap nom. Adaptació a la grafia occitana.
# Louis de Branges

Louis de Branges (francès: Louis de Branges de Bourcia) (Neuilly-sur-Seine, 21 d'agost de 1932) és un matemàtic estatunidenc nascut a França.

## Vida i Obra

De Branges va néixer a París, fill d'una família franco-americana. Durant la Segona Guerra Mundial es van traslladar als Estats Units i el noi va ser escolaritzat a Delaware. El 1953 es va graduar en matemàtiques al Massachusetts Institute of Technology i el 1957 va obtenir el doctorat a la universitat Cornell. A continuació va ser professor ajudant del Lafayette College de Easton (Pennsilvània) i, després de ser membre de l'Institut d'Estudis Avançats de Princeton durant el curs 1959-1960, va ser professor successivament al Bryn Mawr College i a l'Institut Courant. El 1962 va ser nomenat professor a la universitat Purdue, on ha fet tota la seva carrera acadèmica.
De Branges és recordat, sobre tot, per haver demostrat el 1984 la conjectura de Bieberbach, (que des de llavors va passar a denominar-se Teorema de De Branges) a partir de dos recursos totalment inesperats: la teoria d'operadors i les funcions especials. Aquesta conjectura, enunciada per Ludwig Bieberbach el 1916, postulava que era possible fer una aplicació d'una superfície de qualsevol forma sobre una altra superfície de forma diferent.
L'any 2004 també va anunciar una demostració de l'hipòtesi de Riemann, però, tot i haver estat revisada el 2008, aquesta demostració no ha estat acceptada com correcta per la comunitat matemàtica.

## Referències

* ↑ Editors, 1994, p. 907.
* ↑ Korevaar, 1986, p. 505 i ss.
* ↑ Baernstein et al., 1986, p. vii.
* ↑ Gracián, Navarro i Corbalán, 2019, p. 257.
* ↑ Borwein et al., 2008, p. 71.

## Bibliografia

* Baernstein, Albert; Drasin, David; Duren, Peter; Marden, Albert. The Bieberbach Conjecture (en anglès). American Mathematical Society, 1986. ISBN 0-8218-1521-0.
* Borwein, Peter; Choi, Stephen; Rooney, Brendan; Weirathmueller, Andrea. The Riemann Hypothesis: A Resource for the Afficionado and Virtuoso Alike (en anglès). Springer, 2008. ISBN 978-0-387-72125-5.
* Editors «1994 Steele Prizes» (en anglès). No tices of the American Mathematical Society, Vol. 41, Num. 8, 1994, pàg. 904-912. ISSN: 0002-9920.
* Gracián, Enrique; Navarro, Joaquín; Corbalán, Fernando. La magia de las matemáticas (en castellà). RBA, 2019. ISBN 978-84-918-7379-2.
* Korevaar, J. «Ludwig Bieberbach's Conjecture and Its Proof by Louis de Branges» (en anglès). The American Mathematical Monthly, Vol. 93, Num. 7, 1986, pàg. 505-514. DOI: 10.2307/2323021. ISSN: 0002-9890.

## Enllaços externs

* O'Connor, John J.; Robertson, Edmund F. «Louis de Branges» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Dr. Louis de Branges de Bourcia» (en anglès). Purdue University, 2023. [Consulta: 28 desembre 2023].
# Polo als Jocs Olímpics d'estiu de 1908

Als Jocs Olímpics de 1908 realitzats a la ciutat de Londres es realitzà una única prova de polo en categoria masculina, convertint-se en la segona ocasió que aquest esport de pilota formava part del calendari olímpic.
Formaren part del torneig tres equips, dos britànics i un irlandès, tots ells en representació del Regne Unit. Els dos conjunts britànics jugaren una semifinal, guanyant l'equip Roehampton, el qual s'enfrentà a l'equip irlandès, al qual vencé en la final. Els dos equips restants no s'enfrontaren entre si i se'ls concedí als dos la medalla d'argent.

## Resum de medalles

| Prova | Or | Argent | Bronze |
| Equip masculí | Regne Unit RoehamptonCharles Darley Miller George Arthur Miller Patteson Nickalls Herbert Haydon Wilson | Regne Unit Hurlingham Club Walter Buckmaster Frederick Freake Walter Jones John Wodehouse Regne Unit IrelandJohn Hardress Lloyd John Paul McCann Percy O'Reilly Auston Rotheram | No es concedí |

## Resultats
### 1r partit

El Hurlingham marcà primer, amb un gol a la segona part fet per Jones. Aquest gol fou remuntat pel Roehampton amb dos gols en el tercer període i un tercer en el quart.

### 2n partit

El segon partit quedà decidit des d'un primer moment, amb el Roehampton marcant dos gols en el primer període i tres més en el segon. Irlanda va fer el gol de l'honor poc abans de finalitzar el partit, quan el resultat era un clar 8-0.

## Medaller

| Posició | País | | | | Total |
| 1 | Regne Unit | 1 | 2 | 0 | 3 |

## Bibliografia

* Cook, Theodore Andrea (1908). The Fourth Olympiad, Being the Official Report. London: British Olympic Association.

## Enllaços externs

* (anglès) Polo - Londres 1908 Arxivat 2011-06-04 a Wayback Machine.
# Ferrals de las Corbièras

Ferrals de las Corbièras (en francès Ferrals-les-Corbières) és un municipi francès situat al departament de l'Aude i a la regió d'Occitània.
# L'arbre del penjat

L'arbre del penjat (títol original en anglès: The Hanging Tree) és una pel·lícula estatunidenca dirigida per Delmer Daves, estrenada el 1959. Ha estat doblada al català.

## Argument

Tot just acabat d'instal·lar en un camp de buscadors d'or, el doctor Joseph Trail salva dels seus perseguidors un jove lladre de pepites ferit. L'utilitza llavors pel seu servei, garantint-li en canvi l'anonimat. Però sembla tenir també un pesat secret. Al seu gabinet, el doctor Trail enllaça les consultes amb una benevolència que força l'admiració dels seus pacients. Un dia, la diligència és atacada. Una jove, única supervivent, sembla haver escapat a la massacre. Els vilatans es mobilitzen per trobar-la.

## Repartiment

* Gary Cooper: Dr. Joseph "Doc" Trail
* Maria Schell: Elizabeth Mahler
* Karl Malden: Frenchy Plante
* George C. Scott: Dr. George Grubb
* Karl Swenson: Tom Flaunce
* Virginia Gregg: Edna Flaunce
* John Dierkes: Society Red
* King Donovan: Wonder
* Ben Piazza: Roger Rune, Frail's Bond Servant

## Al voltant de la pel·lícula

* La novel·la homònima constituïa una poderosa tela de fons per a L'arbre del penjat , western fosc, proper al romanticisme de les novel·les angleses del segle xix, que sobreimpressionava el tema de la memòria, de la reflexió, al de l'educació.
* Quan Delmer Daves es va posar malalt, Karl Malden va rodar algunes escenes per acabar el film.

## Premis i nominacions
### Nominacions

* 1960: Oscar a la millor cançó original per Jerry Livingston i Mack David amb "The Hanging Tree"

## Referències

* ↑ esadir.cat. L'arbre del penjat. esadir.cat.
* ↑ «The hanging tree». The New York Times.
* ↑ Jean-Pierre Coursodon i Bertrand Tavernier. Trenta anys de cinema americà . Edicions C.I.B. 1970.
* ↑ Jean Tulard. Diccionari dels realitzadors . Robert Laffont. 2007
# A Murder of Crows

A Murder of Crows és una pel·lícula estatunidenca dirigida per Rowdy Herrington, estrenada el 1999.

## Argument

Lawson Russell és un advocat expulsat de l'abogacia per un error. Es retira a una illa i troba un nou treball: acompanyar turistes a la pesca a l'altura de Florida. Coneix així un vell, Marlowe, que li confia un manuscrit, A Murder of Crows, del qual seria l'autor. A la mort d'aquest últim, Russell publica l'obra sota el seu propi nom i coneix un èxit immediat. Fins que un detectiu descobreixi que els crims evocats a la novel·la són ben reals. Russell és llavors el sospitós número u d'una sèrie de crims no resolts.

## Repartiment

* Cuba Gooding Jr.: Lawson Russell
* Tom Berenger: Clifford Dubose
* Marianne Jean-Baptiste: Elizabeth Pope
* Eric Stoltz: Thurman Parks III
* Mark Pellegrino: Prof. Arthur Corvus
* Ashley Laurence:Janine DeVrie
* Carmen Argenziano: Jutge Wiley Banning
* Doug Wert: Billy Ray Richardson
* Nate Adams
* Jeremiah Black
* Derek Broes
* Adrian Colon

## Referències

* ↑ A Murder of Crows significa literalment Un assassinat de corbs (en sentit figurat: Un assassinat d'advocats).
# Miramont (Òlt i Garona)

Miramont de Guiana (en francès Miramont-de-Guyenne) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 385 | 707 | 876 | 1 136 | 1 560 | 1 537 | 1 636 | 1 767 | 1 803 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 830 | 1 922 | 1 948 | 2 045 | 2 002 | 1 993 | 2 187 | 2 002 | 2 034 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 026 | 2 175 | 2 166 | 1 831 | 2 046 | 2 008 | 2 170 | 2 216 | 2 391 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 038 | 3 744 | 3 964 | 3 692 | 3 450 | 3 360 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1992-2008 | Georges Richard | UMP |
| 2008- | Alain Jordana | |

## Referències

* ↑ Toponímia occitana Arxivat 2012-01-27 a Wayback Machine. proposa Miramont. Aquesta és l'opció presa per la viquipèdia occitana.
# Maciej Szpunar

Maciej Aleksander Szpunar (nascut l'any 1971 a Cracòvia, Polònia) és un advocat i professor ajudant en ciències jurídiques a la Universitat de Silèsia a Katowice. Des del 2008 al 2009 va ser sotssecretari d'estat a l'oficina Comitè d'integració Europea, del 2010 al 2013 va ser sotssecretari d'estat al ministeri d'afers exteriors i d'ençà el 2013 advocat general al Tribunal de Justícia de la Unió Europea TJUE. Graduat de la Facultat de Dret i Administració de la Universitat de Silèsia, va fer estudis de postgrau al College of Europe de Bruges. El 2013, va ser guardonat amb la Creu d'Oficial de l'Orde de Polonia Restituta.

## Referències

* ↑ «CURIA - Maciej Szpunar» (en anglès). https://curia.europa.eu,+14-11-2019.+[Consulta: 14 novembre 2019].
* ↑ «Pracownik | Uniwersytet Śląski w Katowicach» (en polonès). http://www.us.edu.pl,+14-11-2019.+[Consulta: 14 novembre 2019].
* ↑ «Maciej Szpunar - POLITICO» (en anglès). https://www.politico.eu/,+14-11-2019.+[Consulta: 14 novembre 2019].
* ↑ «Maciej Szpunar» (en polonès). https://pl.linkedin.com,+14-11-2019.+[Consulta: https://pl.linkedin.com/in/maciej-szpunar-031162?trk=people-guest_profile-result-card_result-card_full-click].
# Lluita als Jocs Olímpics d'estiu de 1908

Lluita als Jocs Olímpics d'estiu de 1908 :
| Lluita grecoromana |||
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes gall | homes |
| Pes ploma | homes |
| Pes lleuger | homes |
| Pes mitjà | homes |
| Pes pesant | homes |
| < 1904 1912 > |||
Als Jocs Olímpics de 1908 realitzats a la ciutat de Londres es realitzaren nou proves en la competició de lluita, quatre en estil grecoromà i cinc en estil lliure, totes elles però en la categoria masculina.
En la modalitat de lluita grecoromana hi participaren 25, 21, 21 i 7 lluitadors en les categories descrites posteriorment; i en la modalitat de lluita lliure 13, 12, 11, 12 i 11 respectivament.

## Resum de medalles
### Lluita grecoromana

| Prova | Or | Argent | Bronze |
| Pes lleuger detalls | Enrico Porro | Nikolai Orlov | Arvo Lindén |
| Pes mitjà detalls | Frithiof Mårtensson | Mauritz Andersson | Anders Andersen |
| Pes semipesant detalls | Verner Weckman | Yrjö Saarela | Carl Jensen |
| Pes pesant detalls | Richárd Weisz | Aleksandr Petrov | Søren Marinus Jensen |

### Lluita lliure

| Prova | Or | Argent | Bronze |
| Pes gall detalls | George Mehnert | William Press | Aubert Coté |
| Pes ploma detalls | George Dole | James Slim | William McKie |
| Pes lleuger detalls | George de Relwyskow | William Wood | Arthur Gingell |
| Pes mitjà detalls | Stanley Bacon | George de Relwyskow | Frederick Beck |
| Pes pesant detalls | Con O'Kelly | Jacob Gundersen | Edward Barrett |

## Medaller

| Posició | País | | | | Total |
| 1 | Regne Unit | 3 | 4 | 4 | 11 |
| 2 | Estats Units | 2 | 0 | 0 | 2 |
| 3 | Finlàndia | 1 | 1 | 1 | 3 |
| 4 | Suècia | 1 | 1 | 0 | 2 |
| 5 | Hongria | 1 | 0 | 0 | 1 |
| 5 | Itàlia | 1 | 0 | 0 | 1 |
| 7 | Rússia | 0 | 2 | 0 | 2 |
| 8 | Noruega | 0 | 1 | 0 | 1 |
| 9 | Dinamarca | 0 | 0 | 3 | 3 |
| 10 | Canadà | 0 | 0 | 1 | 1 |
Quatre nacions participants (Bèlgica, Bohèmia, Imperi Alemany i els Països Baixos) no aconseguiren guanyar cap medalla.

## Enllaços externs

* (anglès) International Olympic Committee
# Fontcobèrta

Fontcobèrta (en francès Fontcouverte) és un municipi francès situat al departament de l'Aude i a la regió d'Occitània.
# L'home en una terra salvatge

L'home en una terra salvatge (títol original en anglès: Man in the Wilderness) és una pel·lícula estatunidenca dirigida per Richard C. Sarafian, del 1971. Ha estat doblada al català.

## Argument

El 1820, un tramper, deixat per mort després d'haver estat ferit per un os gris, intenta de sobreviure en una naturalesa hostil amb una sola idea al capdavant: venjar-se dels seus excompanys, portats per un capità visionari el vaixell del qual és arrossegat per 22 mules a través d'un territori indi…

## Repartiment

* Richard Harris: Zachary Bass
* John Huston: Capità Henry
* Henry Wilcoxon: el cap indi
* Percy Herbert: Fogarty
* Dennis Waterman: Lowrie
* Prunella Ransome: Grace
* Sheila Raynor: la mare de Grace
* Norman Rossington: Ferris
* James Doohan: Benoit
* Bryan Marshall: Potts
* Ben Carruthers: Longbow
* Robert Russell: Smith
* John Bindon: Coulter
* Bruce M. Fischer: Wiser
* Dean Selmier: Russell

## Referències

* ↑ esadir.cat. L'home en una terra salvatge. esadir.cat.
* ↑ «Man in the wilderness». The New York Times.